|  |
| --- |
| PATVIRTINTA |
| Klaipėdos miesto savivaldybės administracijos |
| direktoriaus 2019 m. rugpjūčio 16 d. |
| įsakymu Nr. AD1-1125 |

**KLAIPĖDOS MIESTO SAVIVALDYBĖS BIUDŽETO LĖŠOMIS DALINAI FINANSUOJAMOS PROGRAMOS „EUROPOS JAUNIMO SOSTINĖS 2021 M. PROJEKTO KOORDINAVIMO, BENDRADARBIAVIMO IR KOMUNIKACIJOS UŽTIKRINIMO PROGRAMA“ FINANSAVIMO SĄLYGŲ APRAŠAS**

|  |  |  |
| --- | --- | --- |
| **1. BENDROJI FINANSAVIMO SĄLYGŲ APRAŠO DALIS** | | |
| 1.1. | Klaipėdos miesto savivaldybės biudžeto lėšomis iš dalies finansuojamos programos „Europos jaunimo sostinės 2021 m. projekto koordinavimo, bendradarbiavimo ir komunikacijos užtikrinimo programa“finansavimo sąlygų apraše (toliau – FSA) nustatytos programinių projektų „Europos jaunimo sostinės 2021m. projekto koordinavimo, bendradarbiavimo ir komunikacijos užtikrinimo programa“ tinkamumo finansuoti sąlygos – reikalavimai, kurie taikomi pareiškėjui, siekiančiam gauti finansavimą projektui įgyvendinti, susidedantys iš tinkamumo finansuoti sąlygų, pareiškėjų įsipareigojimų, projektų atrankos kriterijų, kitų pareiškėjams ir projektams taikomų reikalavimų. Projektų atrankos ir įgyvendinimo tvarką nustato EUROPOS JAUNIMO SOSTINEI 2021 M. SKIRTŲ PROJEKTŲ DALINIO FINANSAVIMO IŠ KLAIPĖDOS MIESTO SAVIVALDYBĖS BIUDŽETO LĖŠŲ TVARKOS APRAŠAS, patvirtintas Klaipėdos miesto savivaldybės tarybos 2019 m. liepos 25 d. sprendimu Nr. T2-251 (toliau – Aprašas). | |
| 1.2. | FSA taikomas: | Europos jaunimo sostinės 2021 m. projekto koordinavimo, bendradarbiavimo ir komunikacijos užtikrinimo programos projektui, vadovaujantis pateikta paraiška ir susijusiais priedais Europos jaunimo sostinės 2021 titului gauti, vertintojų išvadomis ir rekomendacijomis, pasirašyta bendradarbiavimo sutartimi tarp Klaipėdos miesto savivaldybės ir Europos jaunimo forumo bei Europos jaunimo sostinės sąlygomis (angl. European youth capital terms and conditions). |
| 1.3. | Programos, kuriai parengtas FSA, pagrindinis tikslas yra šis: | Užtikrinti kokybišką Europos jaunimo sostinės (toliau – EJS) 2021 projekto įgyvendinimą, vadovaujantis   * Europos jaunimo sostinės 2021 m. bendradarbiavimo sutarties, patvirtintos Klaipėdos miesto savivaldybės tarybos 2019 m. balandžio 12 d. sprendimu Nr. T2-98 „Dėl pritarimo Europos jaunimo forumo ir Klaipėdos miesto savivaldybės bendradarbiavimo dėl Europos jaunimo sostinės 2021 m. titulo sutarties projektui“, 6.1. punktu „*Klaipėdos miestas įsipareigoja Forumui įgyvendinti EJS 2021 projektą. Šiuo atžvilgiu Klaipėdos miestas pripažįsta, kad jis yra įpareigotas įvykdyti konkrečias veiklas ir veiksmus pagal EJS 2021 programą, kaip nurodyta Galutinėje paraiškoje, pateiktoje pagal EJS taisykles ir sąlygas*“ * Klaipėdos miesto savivaldybės paraiška Europos jaunimo sostinės 2021 titului gauti, patvirtinta Klaipėdos miesto savivaldybės tarybos 2018 m. rugsėjo 27 d. sprendimu Nr. T2-197 „Dėl pritarimo Klaipėdos miesto savivaldybės paraiškai Europos jaunimo sostinės 2021 titului gauti“. |
| 1.4. | Pagal programą „Europos jaunimo sostinės 2021 projekto koordinavimo, bendradarbiavimo ir komunikacijos užtikrinimo programa“ finansavimas skiriamas: | * Europos jaunimo sostinės 2021 m. projekto koordinavimui; * Europos jaunimo sostinės 2021 m. projektui reikalingų tyrimų vykdymui; * Europos jaunimo sostinės 2021 m. projekto komunikacijos parengimui ir koordinavimui pagal paraiškoje ir susijusiuose prieduose pateiktą informaciją; * Išorinio finansavimo pritraukimui sėkmingam Europos jaunimo sostinės 2021 m. projekto įgyvendinimui, pagalbos teikimui organizacijoms, pritraukiant išorinį finansavimą, siekiant įgyvendinti Europos jaunimo sostinės 2021 m. projekte numatytas veiklas; * Pagalbai Klaipėdos m. savivaldybei administruojant „Europos jaunimo sostinė 2021“ projektą; * Klaipėdos miesto savivaldybės paraiškoje Europos jaunimo sostinės 2021 titului gauti nurodytų horizontalių platformų „Jungtys“ ir „Potencialas“ koordinavimui ir įgyvendinimui:  1. EJS2021 atidarymo ir uždarymo renginiai; 2. EJF (Europos jaunimo forumo) valdymo susitikimas, EJS apdovanojimų ceremonija; 3. Keliaujanti EJS2021 programos ir pasiekimų paroda po Baltijos jūros regiono savivaldybes; 4. Tarptautinis Festivalis „Niekada negirdėta istorija apie Klaipėdą“; 5. Simboliai miesto svečiams „Pasiimk dalelę Klaipėdos“; 6. Ambasadorių tinklas Lietuvoje ir Europoje; 7. Baltijos šalių bendradarbiavimo renginiai, iniciatyvos, projektai; 8. EJS2021 miestų kandidatų bendradarbiavimo iniciatyvos (bendri susitikimai, forumai, darbo sesijos, tinklų kūrimo renginiai); 9. EJS gerosios praktikos vadovas, sklaida ir pristatymas; 10. Jungtinės jaunimo iniciatyvos ir renginiai su Europos šalių jaunimu; 11. Jaunimo organizacijų ir su jaunimu dirbančių asmenų kompetencijų stiprinimo poreikių tyrimai; 12. Klaipėdos jaunimo organizacijų gebėjimų stiprinimo renginiai (mokymai, konsultacijos, mentorystė); 13. On-line (tiesioginių) konsultacijų banko paslaugų teikimas; 14. Virtualus ir interaktyvus jaunimo miesto žemėlapis; 15. Tarptautinis Jaunimo koordinatorių suvažiavimas; 16. Tarptautiniai gebėjimų stiprinimo renginiai „Potencialo“ dalyviams (stovyklos, dirbtuvės);  * Klaipėdos miesto savivaldybės paraiškoje Europos jaunimo sostinės 2021 titului gauti nurodytų platformų „Dialogai“ ir „Kūrybiškumas“ koordinavimui ir įgyvendinimui:  1. Jaunimo ambasadorių forumas; 2. “#chooseklaipeda” ambasadorių programos parengimas ir koordinavimas; 3. Jaunimo organizacijų laivų paradas; 4. Tarptautinis kūrybiškumo festivalis; 5. Kūrybiškumo dirbtuvės, stovyklos; 6. Inovacijų labarotorijos; 7. Tarptautinis mimų festivalis; 8. „#chooseklaipeda“ kūrybinės iniciatyvos ir dirbtuvės „Europiados“ „Tall Ship Race“ metu.   Pareiškėjai, teikiantys paraiškas, turi užpildyti Europos jaunimo sostinės 2021 m. programų projektų dalinio finansavimo iš Klaipėdos miesto savivaldybės biudžeto lėšų paraišką, kurios pagrindu būtų galima įvertinti, kaip teikiamas projektas atitinka Europos jaunimo sostinės 2021 paraišką, tikslus, remiamas veiklas, atliepia vertintojų išvadas ir rekomendacijas. |
| 1.5. | Paraiškas gali teikti šie subjektai: | Lietuvos Respublikos įstatymų nustatyta tvarka įregistruotos ne pelno siekiančios organizacijos: asociacijos, viešosios įstaigos, išskyrus biudžetines įstaigas (Savivaldybės biudžetinės įstaigos gali būti projekto partnerėmis). |
| 1.6. | Kitos sąlygos | Paraišką teikiantis subjektas turi:   1. Įrodyti, kad yra pajėgus vykdyti didelės apimties projektus. Per pastaruosius 5 metus subjektas turi būti sėkmingai įgyvendinęs bent 2 tarptautinius ar nacionalinius projektus, kurių vieno sąmatinė vertė būtų ne mažesnė kaip 200 000 Eur. Reikalavimui pagrįsti subjektas turi pateikti užsakovų pažymas arba sutarčių kopijas apie panašaus pobūdžio projektų įgyvendinimą. 2. Patirtis administruojant kitus panašaus pobūdžio nacionalinius ir (ar) tarptautinius projektus. Reikalavimui pagrįsti subjektas turi pateikti užsakovų pažymas arba sutarčių kopijas apie panašaus pobūdžio projektų įgyvendinimą.   3. Į projekto programos rengimą bei įgyvendinimą įtraukti įvairias jaunimo grupes, jaunimo ar su jaunimu dirbančias organizacijas, Klaipėdos miesto bendruomenes, kitas organizacijas. Reikalavimui pagrįsti subjektas pateikia ketinimų protokolų, sutarčių, raštų ar kitokių panašaus pobūdžio dokumentų kopijas.  4. Projektui parinkti projekto vadovą (-ę), turintį (-čią) patirties tarptautinių projektų įgyvendinime. Reikalavimui pagrįsti subjektas pateikia ne mažiau 5 įgyvendintų tarptautinių projektų sąrašą, projekto vadovo (-ės) CV.  5. Į planuojamą projekto komandą privaloma įtraukti ne mažiau 1/3 darbuotojų iki 35 m. amžiaus. |
| 1.7. | Kvietimui teikti programos „Europos jaunimo sostinės 2021 projekto koordinavimo, bendradarbiavimo ir komunikacijos užtikrinimo programa“ paraiškas skiriama: | 1 454 621 Eur.lėšų. |
| 1.8. | Didžiausia lėšų projektui paramos suma negali viršyti: | 1 454 621 Eur. |
| 1.9. | Didžiausia lėšų projektui įgyvendinti lyginamoji dalis: | Lėšos projektui įgyvendinti gali sudaryti iki 90 proc. visų tinkamų finansuoti projektų išlaidų. |
| 1.10. | Projektų finansavimo šaltiniai: | Klaipėdos miesto savivaldybės biudžeto lėšos. |
|  | | |

|  |
| --- |
| **2. PROJEKTŲ ATRANKOS KRITERIJAI** |
| Projektų kokybės vertinimo tvarką nustato Aprašo 36 ir 37 punktai bei KLAIPĖDOS MIESTO SAVIVALDYBĖS BIUDŽETO LĖŠOMIS DALINAI FINANSUOJAMŲ EUROPOS JAUNIMO SOSTINEI 2021 M. SKIRTŲ PROGRAMŲ PROJEKTŲ TURINIO IR IŠLAIDŲ PAGRĮSTUMO VERTINIMO KRITERIJŲ APRAŠAS IR FORMA, patvirtinti Klaipėdos miesto savivaldybės administracijos direktoriaus 2019 m. rugpjūčio 6 d. įsakymu Nr.AD1-1096.  Paraiškų turinio vertinimas atliekamas vadovaujantis bendraisiais projekto vertinimo kriterijais ir specialiaisiais projektų vertinimo kriterijais.  Vertinant paraiškas, ekspertas turi įvertinti, kokia apimtimi (kiek kokybiškai) projektas atitinka kiekvieną kriterijaus kategoriją. Vertinimas atliekamas tik pagal paraiškoje pateiktą informaciją.  **Balų skyrimas**  Maksimalus paraiškos įvertinimas pagal bendruosius ir specialiuosius projektų vertinimo kriterijus – 100 balų. Ekspertas, prieš skirdamas vertinimo balą, turi įsitikinti, kad skiriamas balas neviršija kriterijaus kategorijai nustatyto maksimalaus balo (žr.lentelę).   |  |  |  |  |  | | --- | --- | --- | --- | --- | | **Bendrieji projektų vertinimo kriterijai** | | |  | | | **Kriterijų kategorija** | **Maksimalus balas kiekvienai kategorijai** | **Minimalus balas kiekvienai kategorijai** | | | **Projekto atitiktis Europos jaunimo sostinės 2021 m. programai** | 20 | 10 | | | **Projekto įgyvendinimo metodologinis pagrindimas ir jaunimo įtraukties strategija** | 30 | 15 | | | **Projekto komanda ir partnerystė** | 20 | 10 | | | **Poveikis ir tęstinumas** | 20 | 10 | | | **Specialieji projekto vertinimo kriterijai** | 10 | 2 | | | **IŠ VISO** | **100** | **52** | |   Maksimalus projekto vertinimas balais pagal kiekvieną kriterijų suteikiamas tokiu atveju, kai projektas visiškai atitinką kriterijų. Minimalus projekto vertinimas pagal kiekvieną konkretų kriterijų suteikiamas, kai projektas visiškai neatitinka kriterijaus. Jeigu projektas atitinka kriterijų vidutiniškai, jis vertinamas puse maksimalaus kriterijaus balų skaičiaus. Atitinkamai daugiau nei puse maksimalaus kriterijaus balų skaičiaus vertinamas projektas, atitinkantis kriterijų daugiau nei vidutiniškai, o mažiau nei puse maksimalaus kriterijaus balų skaičiaus vertinamas projektas, atitinkantis kriterijų mažiau nei vidutiniškai.  **Jei paraiška nesurenka 60 balų iš 100 galimų, ji atmetama.**  **Nesurinkus kiekvienoje vertinimo kriterijų grupėje nustatyto pereinamojo balo, paraiška yra atmetama.**  **Specialieji Europos jaunimo sostinės 2021 programos projektų vertinimo kriterijai:**   |  |  | | --- | --- | | **Vertinimo kriterijus** | **Skiriamų balų ribos** | | Įgyvendinant projektą įtraukiami partneriai ir (ar) dalyviai iš Kaliningrado apskrities | Projekte dalyvauja partneriai ir (ar) dalyviai iš Kaliningrado apskrities:   * Projekto veiklose numatytas ir užtikrintas dalyvių iš Kaliningrado apskrities dalyvavimas – 2 balai; * Į projekto įgyvendinimą įtrauktas partneris iš Kaliningrado apskrities, su kuriuo sudaryta partnerystės sutartis teikiamam projektui, – 3 balai; | | Įgyvendinant projektą įtraukiami partneriai ir (ar) dalyviai iš Šiaurės šalių (Alandai, Danija, Farerai, Islandija, Norvegija, Suomija, Švedija, Airija, Jungtinė Karalystė, Estija, Latvija) | Pareiškėjas yra sudaręs partnerystės sutartį su bent vienu partneriu, t. y. kita nevyriausybine organizacija, asociacija ar viešąja įstaiga arba kita ne pelno organizacija iš Šiaurės šalių:   * Projektas įgyvendinamas kartu su trimis ir daugiau partnerių iš skirtingų Šiaurės šalių – 5 balai; * Projektas įgyvendinamas kartu su dviem partneriais iš skirtingų Šiaurės šalių – 3 balai; * Projektas įgyvendinamas kartu su vienu partneriu iš vienos Šiaurės šalies – 1 balas; | | Projektas nukreiptas į ryšių tarp jaunimo ir su jaunimu dirbančių organizacijų, neorganizuoto, atskirties grupėms priskiriamo jaunimo, NVO sektoriaus, bendruomenių, švietimo bei kultūros įstaigų, jaunimo politikos formuotojų, nacionalinių ir regioninių partnerių tinklo kūrimą ir palaikymą | Projekte numatytas partnerių tinklo kūrimas ir palaikymas:   * Projektas prisideda prie bendradarbiavimo ryšių tarp jaunimo ir su jaunimu dirbančių organizacijų kūrimo ir palaikymo – 1 balas; * Į projekto veiklas, programos įgyvendinimą įtraukiamas neorganizuotas, atskirties grupėms priskiriamas jaunimas – 2 balai; * Projektas prisideda prie bendradarbiavimo ryšių tarp NVO sektoriaus, bendruomenių, švietimo bei kultūros įstaigų, jaunimo politikos formuotojų kūrimo ir palaikymo – 1 balas; * Projektas prisideda prie bendradarbiavimo ryšių tarp nacionalinių ir regioninių partnerių tinklo kūrimo ir palaikymo – 1 balas; | | Projektą inicijuoja Klaipėdos m. įsikūrusios organizacijos | Projekto pareiškėjas yra:   * Projekte partnerio teisėmis dalyvaujanti Klaipėdos m. įsikūrusi ir veiklą vykdanti organizacija, tačiau registruota ne Klaipėdoje – 1 balas; * Projekto pareiškėjas – Klaipėdos m. registruota ir veiklą vykdanti organizacija – 2 balai; | | Prie projekto veiklų įgyvendinimo prisideda savanoriai | Savanoriai įtraukti į įgyvendinamo projekto veiklas:   * į visas veiklas – 2 balai; * į dalį veiklų – 1 balas. |   **Minimalus privalomas specialiųjų projektų vertinimo kriterijų balas – 2.**  **Maksimali galima balų suma už atitikimą specialiesiems projektų vertinimo kriterijams – 10.** |

\_\_\_\_\_\_\_\_\_\_\_\_\_\_\_\_\_\_\_\_